2.2 ลักษณะการประกอบธุรกิจ

1.  ประวัติความเป็นมา

บริษัท ทุ่งคาฮาเบอร์ จำกัด (มหาชน) ก่อตั้งขึ้นในปี 2449
และได้จดทะเบียนกับตลาดหลักทรัพย์แห่งประเทศไทยในเดือนมิถุนายน 2536 บริษัทฯ ประกอบธุรกิจ
คือ การทำเหมืองแร่ดีบุกในทะเล การสำรวจและทำเหมืองแร่ทองคำ
การทำเหมืองหินแอนดิไซท์ละการบริหารและพัฒนาอสังหาริมทรัพย์ ผู้ถือหุ้นของบริษัทฯ ประกอบด้วย
สำนักงานทรัพย์สินส่วนพระมหากษัตริย์ กระทรวงการคลัง ธนาคารไทยพาณิชย์ จำกัด (มหาชน)
และประชาชนทั่วไป โดยมีผู้ถือหุ้นต่างชาติถือหุ้นในบริษัทฯ ในอัตราร้อยละ 30

บริษัทฯ ได้ก่อตั้งขึ้นในปี 2449 โดยนักธุรกิจชาวออสเตรเลีย กัปตัน เอ็ดเวิรด์ ที ไมล์ส
ในนามบริษัท ทุ่งคาฮาเบอร์ ทิน เดรดยิ่ง จำกัด และเริ่มประกอบธุรกิจเหมืองแร่ดีบุกในปี 2450
และเป็นผู้ริเริ่มการทำเหมืองแร่ดีบุกในทะเลโดยใช้เรือขุดแบบกะพ้อรายแรกของโลก
การทำเหมืองแร่ดีบุกในทะเลสามารถทำกำไรให้กับบริษัทฯ
อย่างต่อเนื่องหลายสิบปีจนกระทั่งตลาดแร่ดีบุกซบเซาลงในราวปี 2523 อย่างไรก็ตาม ในปี 2519
บริษัทฯ ได้จดทะเบียนกับกระทรวงพาณิชย์ และ ในปี 2523 บริษัทฯ
ได้รับประทานบัตรการทำเหมืองแร่ดีบุกในทะเลเป็นเวลา 25 ปี รวมเนื้อที่ 17,600 ไร่ ( 28.2
ตารางกิโลเมตร) ในบริเวณอ่าวภูเก็ต อ่าวบางเทา และอ่าวฉลอง ต่อมาในปี 2534
เรือขุดแร่ของบริษัทฯ ได้อับปางลงเนื่องจากพายุหนัก จากนั้น บริษัทฯ
ได้ว่าจ้างผู้รับจ้างดำเนินการผลิตถึงปัจจุบันนี้

เนื่องจากความซบเซาในตลาดแร่ดีบุก บริษัทฯ
ได้ตัดสินใจขยายธุรกิจในการดำเนินงานเหมืองแร่โดยได้เข้าสำรวจแร่ทองคำทางภาคตะวันออกเฉียงเหนือของประเทศไทยในปี
2532 ภายใต้บริษัท ทุ่งคำ จำกัด ซึ่งบริษัทฯ ถือหุ้นอยู่ทั้งทางตรงและทางอ้อม 98.35% นอกจากนี้
เพื่อเป็นการเพิ่มรายได้และเงินลงทุน บริษัทฯ ได้พัฒนาโครงการอสังหาริมทรัพย์ ในปี 2533
โดยก่อสร้างอาคารสำนักงาน 36 ชั้น ชื่ออาคารทุ่งคาทาวเวอร์ ต่อมาบริษัทฯ
ได้ขายอาคารสำนักงานดังกล่าวให้กับ บริษัท นิลุบล จำกัด ซึ่งเป็นบริษัทในเครือของบริษัท
เทเลคอม เอเชีย จำกัด (มหาชน)

2.  การประกอบธุรกิจ

  ภาพรวมการประกอบธุรกิจของบริษัท บริษัทย่อย และบริษัทร่วม ณ วันที่ 31 ธันวาคม 2545

  ลักษณะธุรกิจ : ธุรกิจเหมืองแร่

  เหมืองแร่ดีบุก : บริษัทฯ เป็นเจ้าของประทานบัตรเหมืองแร่ดีบุกในทะเลจำนวน 6
  แปลงในอัตราร้อยละ 100 ในบริเวณอ่าวภูเก็ต, อ่าวบางเทาและพังงา โดยประทานบัตร 1
  แปลงจะหมดอายุในปี 2549, 3แปลงจะหมดอายุในปี 2551 และอีก 2แปลงจะหมดอายุในปี
  2552 ครอบคลุมพื้นที่ทั้งหมด 15,702.52 ไร่ (25.13 ตารางกิโลเมตร)
  ปัจจุบันมีการดำเนินการทำเหมืองแร่โดยผู้รับเหมาในพื้นที่ประมาณ 19.10 ตารางกิโลเมตร

  เหมืองหินแอนดีไซท์ การทำเหมืองหินแอนดีไซท์ ตั้งอยู่ที่อำเภอแก่งคอย จังหวัดสระบุรี
  แหล่งแร่ที่สำรวจพบในปัจจุบันประมาณ 12 ล้านตัน
  แหล่งแร่สามารถขยายไปได้ทั้งในแนวกว้างและแนวลึกซึ่งจะให้ศักยภาพในการผลิตได้อีกประมาณ
  15 ล้านตัน คำขออนุญาตประทานบัตรอายุ 10 ปีของบริษัทฯ ได้รับการอนุมัติในวันที่ 24
  พฤษภาคม 2542 และคำขออีกหนึ่งฉบับอยู่ระหว่างรอการอนุมัติ บริษัทฯ ถือหุ้นร้อยละ 100

  การถือครองที่ดิน จังหวัดภูเก็ต: เนื้อที่ทั้งหมดรวม 42,384.40 ตารางเมตร
  ตั้งอยู่ในเขตตัวเมืองและติดชายหาดทะเล ซึ่งมีศักยภาพในการพัฒนา บริษัทฯ
  เป็นเจ้าของที่ดินร้อยละ 100

  72.10% ลักษณะธุรกิจ : ธุรกิจบดย่อยหิน

  เป็นผู้ดำเนินงานโรงงานบดย่อยหินที่เหมืองหินแอนดีไซท์ บริษัทฯ ถือหุ้นร้อยละ 72.10
  ส่วนที่เหลือถือหุ้นโดยบริษัท ทุนลดาวัลย์ จำกัด
  (บริษัทย่อยของสำนักงานทรัพย์สินส่วนพระมหากษัตริย์) กระทรวงการคลัง และผู้ถือหุ้นรายย่อย

  ลักษณะธุรกิจ : ธุรกิจสำรวจและทำเหมืองแร่ทองคำ

  94.10% เป็นผู้ดำเนินธุรกิจเหมืองแร่ทองคำ ในอาชญาบัตรแปลงที่ 4 จังหวัดเลย
  ประทานบัตรจำนวน สาม ใน หก
  ฉบับซึ่งเรียกว่าเป็นประทานบัตรกลุ่มแรกได้รับการเรียบร้อยแล้ว ส่วนประทานบัตรที่เหลืออีก สาม
  ฉบับอยู่ในระหว่างการอนุมัติในขั้นตอนสุดท้ายและคาดว่าจะได้รับการอนุมัติในไตรมาสแรกของปี
  2546 ปริมาณสินแร่ในปัจจุบันมี 3.46 ล้านตันที่ความสมบูรณ์ของทองคำ 4.38
  กรัมต่อสินแร่หนึ่งตัน การดำเนินงานเป็นแบบเหมืองเปิด
  โดยแหล่งแร่ทองคำมีลักษณะแผ่ขยายออกไปในแนวราบและในแนวลึก

75% ลักษณะธุรกิจ : ธุรกิจพัฒนาอสังหาริมทรัพย์ (ปัจจุบันชะลอพัฒนาโครงการชั่วคราว)

 ในกรุงเทพฯ บริษัท ทุ่งคาฮาเบอร์ฯ ถือหุ้นร้อยละ 75 ในบริษัท สกายคลิฟฟ์ จำกัด ซึ่งที่ดินเนื้อที่รวม 5,448 ตารางเมตรบริเวณถนนรัชดาภิเษก ใกล้กับสถานีรถไฟฟ้าใต้ดิน ทางด่วน และเส้นทางสู่การพัฒนาสนามบินแห่งใหม่ 

  10.0% ลักษณะธุรกิจ : ธุรกิจเหมืองแร่ดีบุกในทะเล

  29.93% ลักษณะธุรกิจ : ธุรกิจให้บริการบริหารกิจการเหมืองแร่

3.  โครงสร้างรายได้

[TABLE]